Als in Denmark regieret
könig Nicolaus mit nam,
het ein ritter am hof, war Heinricus genant,
der den künig aus neid und haß
verreterlich verhetzt,
Auf Canutum rotieret,
ein herren gar von edlem stam,
als ob er dem künig stellet nach leut und lant;
Canutus sich entschuldigt, das
zufrit den künig setzt.
Nachdem Heinrich beis künigs sun
Canutum auch felschlich versagt:
er stelt im nach all stunde;
so war der unschuldig verklagt.
des künigs sun dem frumen herren schwur den tot,
macht heimlich einen bunde
mit einer mörderischen rot,
die versteckt er heimlich in einem finstern walt,
und Canutum beschicken was,
zu im zu kumen balt.